Diari Oficial de la Generalitat Valenciana


Sumari del DOGV 5364, del 10-10-2006 (2006/10785)

Bases específiques de la convocatòria per a cobrir en propietat una plaça d'administratiu de promoció interna.
--------------------------------------------------------------------------------------------------------------

### Dades del document

Número de DOGV
:   5364

Data del DOGV
:   10-10-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/10820


Data del document
:   31-07-2006

Organisme emissor
:   Ajuntament d'Aldaia

Tipus de document
:   Convocatòria

Anàlisi jurídica

 Descriptors 

:   * Aldaia
    * administració local
    * professió administrativa
    * concurs administratiu

Bases específiques de la convocatòria per a cobrir en propietat una plaça d'administratiu de promoció interna. [2006/M10750]  
La Junta de Govern Local, en sessió celebrada el 25 de juliol de 2006, va adoptar l'acord que es transcriu literalment:  
Bases específiques que han de regir la convocatòria per a cobrir en propietat una plaça d'administratiu de promoció interna.  
La Junta de Govern Local de l'Ajuntament d'Aldaia, en sessió celebrada el dia 2 de maig de 2006, va aprovar l'oferta d'ocupació de l'Ajuntament d'Aldaia per a l'any 2006, publicada en el Diari Oficial de la Generalitat de data 2 de juny de 2006, número 5.272 pàgina 20357.  
Vista l'acta de la Mesa General de Negociació de data 5 de juliol de 2006.  
Per tot això, en virtut de les atribucions que conferixen l'article 21.1.h) i g), de la Llei 7/1985 de 2 d'abril, modificada per Llei 11/1999, de 21 d'abril, i l'article 41 en els apartats 14, 25 i 27 del Reglament d'Organització, Funcionament i Règim Jurídic de les Entitats Locals, aprovat per Reial Decret 2.568/1986, de 28 de novembre, i la Resolució de l'Alcaldia número 924/2003, de 26 de juny, per la qual es delega en la Comissió de Govern la facultat d'aprovació de les bases de processos selectius.  
La Junta de Govern Local acorda:  
Primer  
Aprovar les bases per a la provisió d'una plaça d'administratiu de promoció interna que a continuació es transcriuen:  
Bases que han de regir la convocatòria per a cobrir en propietat una plaça d'administratiu, per mitjà de concurs oposició, vacant en la plantilla de personal de l'Ajuntament d'Aldaia.  
Primera. Normativa aplicable  
En tot el que no està establit en estes bases, caldrà ajustar-se al que dipsosa el Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de Funció Pública Valenciana, el Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració de l'Estat, així com la normativa de caràcter general d'aplicació.  
Estes bases específiques es regixen en el no establit en estes per les bases generals aprovades per Comissió de Govern de l'Ajuntament d'Aldaia, de data 26 de març de 2002, publicades en el Diari Oficial de la Generalitat de data 23 d'abril de 2002, número 4234.  
Segona. Requisits específics. Nombre i característiques dels llocs convocats  
Denominació: administratiu/va.  
Àrea: Economia Administració i Protecció Ciutadana.   
Departament: Contractació.  
Nombre de llocs: un.  
Naturalesa: personal funcionari.   
Escala: administració general.  
Subescala: administrativa.   
Grup: C.   
Codi: 1.01.21.  
Retribucions: CD 20 CE 13C segons catàleg de la valoració actual o la que en el seu dia es trobe vigent.  
Requisits exigits: ser personal funcionari de carrera de l'Ajuntament d'Aldaia, siga quina siga la seua situació administrativa, excepte el suspens en ferm mentres dure la suspensió i l'excedent voluntari per interés particular durant el termini legal obligatori de permanència en la dita situació. Així mateix haurà de pertànyer a l'escala administració general, subescala auxiliar, en servici actiu amb almenys dos anys d'antiguitat; així com disposar de la titulació exigida per a l'ingrés en la dita escala: títol de Batxiller, Formació Professional de segon grau o equivalent (accés universitari a majors de 25 anys o el que establix la disposició addicional vint segona de la Llei 30/1984 en tant que pertinença a l'escala del grup D amb 10 anys d'antiguitat o cinc superant un curs selectiu, tal com allí s'establix).  
Sistema selectiu: concurs oposició.  
Drets d'examen: els establits en les ordenances fiscals per a l'exercici 2006 (36 euros).   
Oferta d'ocupació pública: 2006.  
Tercera. Presentació d'instàncies i documentació annexa  
Les instàncies per a sol·licitar formar part en la present convocatòria es dirigiran a l'alcaldessa presidenta de l'Ajuntament d'Aldaia, i es podrà utilitzar la instància model que figura com a annex I. Les instàncies es presentaran en el Registre General o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, durant el termini de 20 dies naturals, a partir de l'endemà de la publicació de l'extracte d'esta convocatòria en el Boletín Oficial del Estado.  
En les instàncies per a formar part en esta convocatòria, els aspirants hauran de manifestar que reunixen tots i cada un dels requisits exigits en estes bases.  
A les instàncies s'adjuntaran els mèrtis en sobre tancat, la documentació haurà d'estar autenticada perquè es puga baremar, i no es valorarà la documentació que no complisca este requisit.  
Les bases es trobaran a disposició dels interessats a les dependències municipals.  
Quarta. Admissió dels aspirants  
Per a ser admesos al concurs oposició, bastarà que els aspirants manifesten en les seues instàncies que reunixen totes i cada una de les condicions exigides en estes bases, referides a la data de finalització del termini de presentació d'instàncies, que aporten els sobres tancats de mèrits així com el justificant d'haver pagat els drets d'examen.  
Expirat el termini de presentació d'instàncies, mitjançant una resolució de l'Alcaldia, s'aprovarà la llista d'aspirants admesos i exclosos. La dita resolució es publicarà en el Diari Oficial de la Generalitat i al tauler d'edictes de l'Ajuntament, i es concedirà un termini de 10 dies per a l'esmena de defectes pels aspirants exclosos. No obstant això, els errors de fet podran esmenar-se en qualsevol moment, d'ofici o a petició de l'interessat.  
Igualment només els mèrits que prèviament hagen sigut declarats en la instància podran ser aportats amb posterioritat si en el termini de presentació d'instàncies, no es disposava d'estos per raons alienes a l'interessat.  
Transcorregut tal termini sense que es formule reclamació, s'entendran definitives les dites llistes, i l'Alcaldia resoldrà les reclamacions presentades.  
En la resolució per la qual s'aproven les llistes, es determinarà el lloc, data i hora de l'inici de les proves de l'oposició d'acord amb el que establix l'annex II. Els opositors seran convocats per a cada exercici en crida única, excepte casos de força major degudament justificats, i apreciats lliurement pel tribunal. Les crides per als successius exercicis es faran públiques pel tribunal al tauler d'edictes de l'Ajuntament.  
Cinquena. Tribunal de valoració  
La comissió de valoració estarà composta pels següents membres.   
Titulars:  
Presidenta titular: l'alcaldessa presidenta o regidor de l'Ajuntament en qui delegue.  
Secretària titular: la secretària de l'Ajuntament o un funcionari d'esta en qui delegue.  
Vocals:  
. Un funcionari de l'administració local d'igual o superior titulació a la requerida i qualificació professional designat per l'Alcaldia amb el seu respectiu suplent.  
. Un funcionari de l'administració local d'igual o superior titulació a la requerida i qualificació professional designat per l'Alcaldia amb el seu respectiu suplent.  
. Un funcionari de l'administració local d'igual o superior titulació a la requerida i qualificació professional designat per l'Alcaldia amb el seu respectiu suplent.  
. Un representant de l'administració del Consell de la Generalitat Valenciana, amb titulació igual o superior a la requerida per a la plaça que es convoca, amb el seu respectiu suplent.  
. Un funcionari de carrera de la mateixa titulació o superior, designat per les organitzacions sindicals amb representació en la Mesa General de Negociació, amb el seu respectiu suplent.  
El tribunal no podrà constituir-se ni actuar sense l'assistència de més de la meitat dels seus membres, titulars o suplents indistintament. Els vocals hauran de posseir una titulació igual o superior a l'exigida per a l'accés a la plaça convocada.  
Els membres del tribunal hauran d'abstindre's d'intervindre i notificar-ho a l'autoritat convocant; podran ser recusats quan concórreguen circumstàncies establides en l'article 28 de la Llei de Règim Jurídic de les Administracions Públiques i del Procediment Administratiu Comú de 26 de novembre de 1992.  
Sisena. Criteris de valoració  
El procés es resoldrà per mitjà de concurs oposició de mèrits, conforme al barem de mèrits que figura com a annex II.   
Setena. Recursos  
Contra les presents bases els interessats podran interposar els recursos establits en la base dènou de les bases generals.  
ANNEX I  
Registre d'entrada  
Nom i cognoms  
DNI  
Direcció  
Telèfon  
Municipi, CP, província  
EXPOSA:  
Que obert el termini d'admissió de sol·licituds per a participar en el procés selectiu per a la provisió d'un lloc d'administratiu.  
. Que complisc tots i cada un dels requisits exigits en la convocatòria.  
. Ser funcionari d'administració local, escala administració general, subescala auxiliar, de l'Ajuntament d'Aldaia, en servici actiu amb dos anys d'antiguitat.  
. Estar en possessió del títol de Batxiller, Formació Professional de II grau o equivalent o en condicions d'obtindre'l en la data en què acaba el termini de presentació d'instàncies o equivalent, d'acord amb l'establit en la base segona de les presents bases.  
. No patir cap malaltia ni defecte físic que impedisca l'exercici de les corresponents funcions.   
. No trobar-se inhabilitat o inhabilitada penalment per a l'exercici de funcions públiques.  
. No haver sigut separat o separada, per mitjà d'expedient disciplinari, de qualsevol administració o ocupació pública.   
SOL·LICITA:  
Ser admés a participar en el procés selectiu d'administratiu.  
Documents que adjunta:   
. Fotocòpia DNI.   
. Sobre tancat amb els mèrits al·legats.  
. Justificant d'haver pagat les taxes d'examen (la quantitat es fixa en 36 euros i es pagarà en el compte de Bancaixa número 0657-2098-28-0792331653.  
Requeriment: d'acord amb el que establixen els articles 70 i 71 de la Llei 30/1992 de Règim Jurídic de les Administracions Públiques i del Procediment Administratiu Comú, se us notifica que s'inicia un termini de 10 dies per a l'esmena i/o millora de la sol·licitud; en cas contrari, operarà el que disposa l'article 156.2 del Reial Decret 2.568/1986, de 28 de novembre, pel qual s'aprova el Reglament d'Organització, Funcionament i Règim Jurídic de les Entitats Locals pel qual s'establix que si el document presentat a Registre no complix les dades exigides per la legislació reguladora del procediment administratiu comú o faltara el reintegrament degut, es requerirà qui l'haguera firmat perquè, en el termini de 10 dies, esmene la falta o adjunte els documents preceptius, amb advertència que, si així no ho fa, s'arxivarà sense més tràmit.  
Aldaia, ... de ... de ...  
He lliurat i he rebut:  
Les dades que heu facilitat seran incloses en un fitxer, titularitat de l'Ajuntament d'Aldaia, la finalitat del qual és gestionar i atendre les peticions manifestades en el present document.   
La no-comunicació de les dades sol·licitades i lliurament dels documents adjunts pot provocar la no-atenció de la sol·licitud efectuada. Us informem que les vostres dades seran objecte de cessió als organismes públics als quals siga necessari facilitar-les per a poder gestionar la vostra sol·licitud.   
D'acord amb el que disposa la L.O. l5/1999, de Protecció de Dades de Caràcter Personal, podeu exercir els drets d'accés, rectificació, cancel·lació i, si és el cas, oposició, enviant una sol·licitud per escrit acompanyada d'una fotocòpia del vostre DNI dirigida a:  
Ajuntament d'Aldaia.  
Plaça de la Constitució, 10, 46105 Aldaia (València).  
ANNEX II  
Fase de concurs.  
A) Antiguitat fins a un màxim de 4 punts.  
Es valorarà 0,05 punts cada mes complet de servicis en actiu en l'administració local, fins a un màxim de 4 punts. A estos efectes també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'Administració Pública.  
B) Formació fins a un màxim de 7 punts.  
Cursos de formació i perfeccionament:  
Es valoraran els cursos de formació i perfeccionament homologats per l'IVAP o, si és el cas, aquells que hagen sigut impartits per una administració pública universitària, que hagen sigut cursats per l'interessat i el contingut dels quals tinga relació amb l'àmbit funcional de la plaça d'administratiu i/o amb el temari de les presents bases.  
L'assignació de punts es realitzarà conforme a l'escala següent:  
a) De 100 o més hores: 2 punts.  
b) De 50 o més hores: 1,5 punts.  
c) De 25 o més hores: 0,50 punts.  
d) De 15 o més hores: 0,25 punts.  
C) Valencià fins a un màxim de 2 punts.  
Coneixement del valencià sempre que s'acredite estar en possessió del pertinent certificat o homologació expedits per la Junta Qualificadora de Coneixements de Valencià, d'acord amb la següent escala general:  
a) Coneixement grau superior: 2 punts.   
b) Coneixement grau mitjà: 1,5 punts.  
c) Coneixement grau elemental: 1 punt.   
d) Coneixement oral: 0,5 punts.  
Fase oposició.   
Primer exercici: exercici obligatori i eliminatori.  
Consistirà en una prova escrita de desenvolupament d'un tema dels dos extrets a l'atzar. La duració serà d'1 hora com a mínim i 2 hores com a màxim.  
L'exercici es qualificarà de 0 a 10 punts, i serà necessari obtindre una puntuació mínima de 5 punts.  
Segon exercici: Exercici obligatori i eliminatori.  
Supòsits pràctics.  
Una prova pràctica que consistirà a resoldre per escrit i exposar davant del tribunal un o diversos supòsits pràctics, relatius a les tasques pròpies del lloc de treball i relacionats amb el temari annex, en un temps mínim d'1 hora i màxim de 3 hores.  
El tribunal podrà realitzar preguntes i sol·licitar aclariments sobre este.  
L'exercici es qualificarà de 0 a 10 punts, i serà necessari obtindre una puntuació mínima de 5 punts.  
Finalitzades les proves selectives, els tribunals faran pública, al tauler d'edictes i al lloc o llocs de celebració de l'últim exercici, la relació d'aspirants aprovats, per orde de puntuació final obtinguda, en nombre no superior al de places convocades.  
ANNEX III  
Temari  
1. El Reglament. Concepte. Fonament. Titular de la potestat reglamentària.  
2. Classes de reglaments. Procediment d'elaboració. Especial referència a l'administració local.  
3. L'acte administratiu. Concepte. Elements. Classificació. La teoria de la invalidesa de l'acte administratiu. Actes nuls i anul·lables. La convalidació.  
4. De l'activitat de les administracions públiques. Drets dels ciutadans. Llengua dels procediments. Registres. Obligació de resoldre. El silenci administratiu.  
5. El procediment administratiu general (I). Concepte. Classes de procediment. Dimensió temporal del procediment: dies i hores hàbils. Còmput de terminis.  
6. El procediment administratiu (II). Fases del procediment: iniciació, ordenació i instrucció.  
7. El procediment administratiu (III). Fases: terminació i execució.  
8. Els recursos administratius. Concepte. Classes. Objecte. Fi a la via administrativa. Interposició. Suspensió de l'execució. Audiència a l'interessat. Resolució.  
9. La revisió d'ofici dels actes administratius. El recurs extraordinari de revisió. La declaració de lesivitat.  
10. El control judicial dels actes administratius. L'orde jurisdiccional contenciós administratiu: òrgans que l'integren i àmbit competencial.  
11. El procés contenciós administratiu. El procediment ordinari. El procediment abreujat i el procediment de protecció de drets fonamentals.  
12. La responsabilitat de l'administració pública. Règim actual. Concepte. Requisits. El concepte de responsabilitat patrimonial.  
13. Règim jurídic dels contractes de les administracions públiques. Requisits dels contractes.  
14. L'òrgan de contractació. El contractista: capacitat, solvència, prohibicions, classificació.  
15. La selecció del contractista. Procediments, formes i criteris d'adjudicació. Garanties. Perfeccionament i formalització del contracte. La invalidesa dels contractes.  
16. Execució, modificació i extinció dels contractes administratius. Prerrogatives de l'administració. La revisió de preus.  
17. La cessió dels contractes i la subcontractació.  
18. El contracte d'obres. Execució d'obres per la pròpia administració.  
19. El contracte de gestió de servicis públics.  
20. El contracte de subministraments. Règim jurídic.  
21. El contracte de consultoria i assistència tècnica i dels servicis. Règim jurídic.  
22. El contracte de concessió d'obres públiques. Règim jurídic.  
23. Els contractes administratius especials. Règim jurídic dels contractes privats de les administracions públiques.  
24. Formes de !a acció administrativa: foment. Policia. Servici públic.  
25. El municipi. Concepte. Elements essencials.  
26. El Padró Municipal d'Habitants. Règim jurídic. Requisits d'accés. Revisió del Padró d'Habitants.  
27. Organització municipal. Competències.   
28. Funcionament dels òrgans col·legiats locals: convocatòria i orde del dia. Règim de sessions. Adopció d'acords.   
29. Actes i certificats d'acords: esborrany de l'acta i aprovació. Firma de l'acta. Certificats d'acords.   
30. Els béns de les entitats locals. Concepte. Classes. Béns patrimonials locals.   
31. El domini públic local. L'inventari de béns.  
32. L'alienació dels béns patrimonials.   
33. Les formes d'activitat de les entitats locals. Concepte. Formes d'activitat.   
34. Intervenció administrativa local en l'activitat privada. Estudi especial del règim de llicències.   
35. El servici públic en l'esfera local. Modes de gestió dels servicis públics. Consideració especial de la concessió.   
36. La funció pública local. Classes de funcionaris. Organització de la funció pública local: òrgans i grups que la integren.  
37. Formes de provisió dels llocs de treball en l'administració pública. La distinció entre plaça i lloc.  
38. Deures dels funcionaris públics locals. Incompatibilitats. Règim disciplinari.   
39. Drets de contingut econòmic dels funcionaris.   
40. Drets de contingut no econòmic dels funcionaris.  
Segon  
Aprovar la convocatòria per a la provisió d'una plaça d'administratiu de promoció interna, els efectes de la qual queden demorats a la data de publicació del present acord en el Diari Oficial de la Generalitat.  
Tercer  
Que s'execute en forma legal, i es faculte l'Alcaldia per a la resolució de tots els actes que es deriven de l'execució del present acord, inclosos els possibles recursos que es puguen formular contra este.  
Aldaia, 31 de juliol de 2006.. L'alcaldessa: Desemparats Navarro i Prósper.